# రాఘవ లారెన్స్

| రాఘవ లారెన్స్ |
| --- |
| జననం |  (1976-10-29) 1976 అక్టోబరు 29 చెన్నై |
| వృత్తి | నటుడు, దర్శకుడు, నృత్యదర్శకుడు, సంగీత దర్శకుడు, దాత |
| క్రియాశీలక సంవత్సరాలు | నృత్య దర్శకుడు (1993 – ప్రస్తుతం) నటుడు (1998 – ప్రస్తుతం) దర్శకుడు(2004 – ప్రస్తుతం) |

**రాఘవ లారెన్స్** (జననం: 1976 అక్టోబరు 29) ఒక ప్రముఖ నృత్య దర్శకుడు, సినీ నటుడు, దర్శకుడు, సంగీత దర్శకుడు. 1993 లో నృత్యదర్శకుడిగా సినీ పరిశ్రమలో ప్రవేశించాడు. తరువాత నటుడిగా అవకాశాలు వెతుక్కున్నాడు. 1998 లో మొదటి సారిగా ఓ తెలుగు సినిమాలో నటించాడు. 2001 లో లారెన్స్ ను తన పేరులో చేర్చుకుని తమిళంలో ప్రముఖ నటులతో కలిసి పనిచేశాడు. 2006 లో తెలుగులో వచ్చిన స్టైల్ అనే సినిమాతో దర్శకుడిగా పేరు సంపాదించాడు. నృత్య దర్శకుడిగా 4 ఫిలిం ఫేర్ అవార్డులు, 3 నంది పురస్కారాలు సాధించాడు. 2015 లో భారత మాజీ రాష్ట్రపతి అబ్దుల్ కలాం మరణించిన తరువాత ఆయన పేరుతో ఒక సేవా సంస్థను ఏర్పాటు చేసి అందుకు కోటి రూపాయలు విరాళంగా ఇచ్చాడు.

## కెరీర్

లారెన్స్ తమిళం మాట్లాడే క్రిస్టియన్ పరైయర్ కుటుంబంలో మురుగైయన్, కన్మణిలో జన్మించాడు. లారెన్స్‌కు చిన్నప్పుడే బ్రెయిన్ ట్యూమర్ వచ్చింది. అతను తన కణితిని దేవుడైన రాఘవేంద్ర స్వామికి ఆపాదించాడు,, భక్తితో, అతను హిందూమతంలోకి మారాడు, రాఘవ అనే పేరు తీసుకున్నాడు అతను ఆవడి - అంబత్తూరులోని తిరుముల్లైవాయల్ వద్ద రాఘవేంద్ర స్వామి బృందావనం ఆలయాన్ని నిర్మించాడు. మార్గం, 2010 జనవరి 1న ప్రారంభించబడింది రాఘవకు ఎల్విన్ లారెన్స్ అనే తమ్ముడు కూడా ఉన్నాడు.

లారెన్స్ మొదట తమిళ ఫైట్ మాస్టర్ సూపర్ సుబ్బరాయన్ కి కార్ క్లీనర్ గా పనిచేసేవారు. డాన్సుల్లో ఇతడి ప్రతిభ గుర్తించిన రజినీకాంత్ డాన్సర్స్ యూనియన్ లో చేరటానికి సహాయం చేసారు. ఆ తరువాత చిరంజీవి తన సినిమా హిట్లర్ లో కొరియోగ్రాఫర్ గా అవకాశం ఇచ్చారు. తన పనితనానికి మెచ్చిన చిరంజీవి, రాబోయే సినిమా మాస్టర్ కి కూడా అవకాశం ఇచ్చారు.

లారెన్స్ మొదటగా 1991 లో వచ్చిన దొంగా పోలీస్ సినిమాలో ఒక పాటలో ప్రభుదేవాతో పాటు కనిపించారు. దర్శకుడు శంకర్ తీసిన జెంటిల్ మన్ సినిమాలో *చికుబుకు చికుబుకు రైలే* పాటలో ప్రభుదేవా వెనకాల ఉన్న డాన్సర్స్ లో ఒకరుగా కనిపించారు. దీనితో పాటు ముఠా మేస్త్రి, రక్షణ, అల్లరి ప్రియుడు సినిమాల్లో పాటల్లో కూడా కనిపించారు. నిర్మాత టీ.వీ.డీ.ప్రసాద్ లారెన్స్ కు *స్పీడ్ డాన్సర్* అనే సినిమాలో హీరోగా అవకాశం ఇచ్చారు, కానీ ఆ సినిమా పరాజయం పాలైంది. ఆ తరువాత మరో రెండు సినిమాల్లో కూడా హీరోగా నటించారు కానీ అవి కూడా విజయం సాధించలేదు. ఆ తరువాత దర్శకుడు కె.బాలచందర్ తన 100వ సినిమా *పార్థాలే పరవశం*లో అవకాశం ఇచ్చారు. ఈ సినిమా మంచి విజయం సాధించింది. ఆ తరువాత హారర్ **ముని** చిత్ర సిరీస్ తో దర్శకుడుగా కూడా మంచి పేరు సంపాదించుకున్నారు.
ప్రస్తుతం ముని- 4 చిత్ర షూటింగ్ లో బిజీగా ఉన్నారు.

## ఫిల్మోగ్రఫీ

### తెలుగు

| ఎడాది | చిత్రం | భాష | గమనికలు
 |
| --- | --- | --- | --- |
| 2004 | *మాస్* | తెలుగు |  |
| 2006 | *స్టైల్* | తెలుగు |  |
| 2007 | *ముని* | తెలుగు/తమిళం |  |
| 2007 | *డాన్* | తెలుగు | సంగీత దర్శకుడు కూడా
 |
| 2011 | *ముని 2: కాంచన* | తెలుగు/తమిళం |  |
| 2012 | *రెబెల్* | తెలుగు | సంగీత దర్శకుడు కూడా
 |
| 2015 | *ముని 3: గంగ* | తెలుగు/తమిళం |  |

## నృత్యం

| చిత్రం
 | పాట
 | ఎడాది
 | భాష
 | గమనికలు
 |
| --- | --- | --- | --- | --- |
| *జంటిల్ మన్* | "చికుబుకు చికుబుకు రైలే" | 1993 | తెలుగు/తమిళం |  |
| *అజయ్ప్పలి* | "అజయ్ప్పలి ఇల్లాత" | 1993 | తమిళం |  |
| *ముఠామేస్త్రి* | "ఈ పేటకు నెనె మేస్త్రి" | 1993 | తెలుగు |  |
| *చిన్న మేడమ్* |  | 1994 | తమిళం |  |
| *అమర్కలం* | "మహా గణపతి" | 1999 | తెలుగు |  |
| *ఉన్నాయ్ కోడు ఎన్నై తరువేన్* | "సొల్లు తలైవా" | 2000 | తమిళం |  |
| *క్షేమంగా వెళ్ళి లాభంగా రండి* | "లవ్వుకి ఏజీ" | 2000 | తెలుగు |  |
| *చాలా బాగుంది* | "ఎంతబాగుంది బాసు" | 2000 | తెలుగు |  |
| *తిరునెల్వేలి* | "యెలె అళగమ్మ" | 2000 | తమిళం |  |
| *అసుర* | "మహా గణపతి" | 2001 | కన్నడ |  |
| *వరుషమెల్లం వసంతం* | "నాన్ రెడీ నీంగా రెడీయా" | 2002 | తమిళం |  |
| *రోజా కూటం* | "సుబ్బమ్మ" | 2002 | తమిళం |  |
| *బాబా* | "మాయ మాయ" | 2002 | తెలుగు/తమిళం |  |
| *నిన్నే ఇష్టపడ్డాను* | "కృష్ణ జిల్లా" | 2003 | తెలుగు |  |
| *సత్యం* | "కుచ్ కుచ్" | 2003 | తెలుగు |  |
| *తిరుమలై* | "తాంతక్క థీమ్తక్క" | 2003 | తమిళం |  |
| *మాస్* | "మాస్" | 2004 | తెలుగు |  |
| *పెన్ సింగం* | "అది ఆది అసైయుమ్ ఏడుపు" | 2010 | తమిళం |  |
| *కథై తిరైకథై వాసనం ఇయక్కం* | "లైవ్ ది మూమెంట్" | 2015 | తమిళం |  |

## నటుడు

| ఎడాది | చిత్రం | భాష | పాత్ర | గమనికలు
 |
| --- | --- | --- | --- | --- |
| *స్పీడ్ డాన్సర్* | 1999 | తెలుగు |  |  |
| *పార్థేన్ రాజితేణ్* | 2000 | తమిళం | దాస్ |  |
| *పార్దాలే పరవశం* | 2001 | తమిళం | అళగు |  |
| *అర్పుధాం* | 2002 | తమిళం | అశొక్ కుమార్ |  |
| *స్టైల్ (2002)* | 2002 | తమిళం | రిశాంత్ |  |
| *తెండ్రాళ్* | 2004 | తమిళం | కుమార్ |  |
| *స్టైల్* | 2006 | తెలుగు | రాఘవ |  |
| *ముని* | 2007 | తెలుగు/తమిళం |  |  |
| *డాన్* | 2007 | తెలుగు | రాఘవ |  |
| *పాండి* | 2008 | తమిళం | పాండి |  |
| *రాజాధిరాజా* | 2009 | తెలుగు/తమిళం | రాజా |  |
| *ఇరుంబుక్కోట్టై మురత్తు సింగం* | 2010 | తమిళం | సింగం/సింగారం |  |
| *ముని 2: కాంచన 2* | 2011 | తెలుగు/తమిళం | రాఘవ |  |
| *ముని 3: గంగ* | 2015 | తెలుగు/తమిళం | రాఘవ, శివ |  |
| *ముని 4* | 2017 | తెలుగు/తమిళం | శివ | పోస్ట్ ప్రొడక్షన్
 |
| *శివలింగ* | 2017 | తమిళం |  |  |

## పురస్కారాలు

ఫిలింఫేర్ అవార్డ్స్ సౌత్
* ఉత్తమ నృత్య దర్శకత్వం – *అన్నయ్య* – తెలుగు (2000)
* ఉత్తమ నృత్య దర్శకత్వం – *పార్థాలే పరవశం* – తమిళం (2001)
* ఉత్తమ నృత్య దర్శకత్వం – *ఇంద్ర* – తెలుగు (2002)
* ఉత్తమ నృత్య దర్శకత్వం – *స్టైల్* – తెలుగు (2006)

నంది పురస్కారాలు
* ఉత్తమ నృత్య దర్శకత్వం – *అన్నయ్య* – (2000)
* ఉత్తమ నృత్య దర్శకత్వం – *ఇంద్ర* – (2002)
* ఉత్తమ నృత్య దర్శకత్వం – *స్టైల్* – (2006)

ఎడిసన్ అవార్డ్స్
* మణిధ నేయం అవార్డు – (2015)
* అసాధారణ ప్రదర్శన (Male) – *ముని 3 : గంగ* (2015)

## సా‌‌‌‌మాజిక సేవ

లారెన్స్ ఎన్నో సామాజిక కార్యక్రమాలు చేపట్టారు. ఎంతో మంది పిల్లలకు గుండె చికిత్స తన ఫౌండేషన్ తరపున చేయించారు, ఎంతో మంది అనాథలకు ఆశ్రయం కలిపించారు.

## మూలాలు